**ΚΑΛΛΙΤΕΧΝΕΣ ΖΩΓΡΑΦΟΙ ΕΜΠΝΕΥΣΜΕΝΟΙ ΑΠΟ ΤΗΝ ΑΝΑΠΗΡΙΑ**

**ΣΚΕΠΤΙΚΟ**

Το Μεταπτυχιακό ΠΜΣ ΔΙΓΛΩΣΣΗ ΕΙΔΙΚΗ ΑΓΩΓΗ ΚΑΙ ΕΚΠΑΙΔΕΥΣΗ απευθύνει πρόσκληση σε όλους τους προπτυχιακούς και μεταπτυχιακούς φοιτητές/τριες/υποψήφιους διδάκτορες του Πανεπιστήμιου Δυτικής Μακεδονίας για την φιλοτέχνηση 2 (δύο) έργων ζωγραφικής με θεματική «Καλλιτέχνες Ζωγράφοι Εμπνευσμένοι από την Αναπηρία». Οι πίνακες θα πρέπει να διαπραγματεύονται θέματα σχετικά με τα άτομα με ειδικές ανάγκες ή και αναπηρίες και θα μπορούν να οπτικοποιούν τα παρακάτω (επιμέρους ή σε συνδυασμό):

1. Να στοχεύουν στην ευαισθητοποίηση της κοινωνίας για τα ανθρώπινα δικαιώματα αυτών των ατόμων.
2. Να προωθούν το δικαίωμα της διαφορετικότητας και το δικαίωμα της συνεκπαίδευσης παιδιών και εφήβων με ειδικές εκπαιδευτικές ανάγκες ή και αναπηρίες στο Γενικό Σχολείο
3. Να υπερασπίζονται το δικαίωμα των ατόμων με αναπηρίες στην εκπαίδευση, στην ψυχαγωγία, στην εργασία, στην αυτόνομη διαβίωση.

Η Επιτροπή Κρίσης θα επιλέξει 2 έργα τα οποία κοσμήσουν τους χώρους της Παιδαγωγικής Σχολής Φλώρινας.

Σε κάθε ένα από τα 2 έργα θα δοθεί από ένα βραβείο 300 ευρώ.

**ΤΕΧΝΙΚΑ ΧΑΡΑΚΤΗΡΙΣΤΙΚΑ**

Τα ζωγραφικά έργα πρέπει να είναι διαστάσεων έως ένα μέτρο ανά διάσταση, η επιλογή του υλικού είναι ελεύθερη.

**ΔΙΑΔΙΚΑΣΙΑ**

**Ημερομηνία παράδοσης των έργων στο Γραφείο της κ. Αλευριαδου:** Τετάρτη 14 Νοεμβρίου 2018

**Ανακοίνωση αποτελεσμάτων:** Τετάρτη 28 Νοεμβρίου 2018

Όλα τα έργα που έχουν υποβληθεί θα παρουσιαστούν σε έκθεση που θα πραγματοποιηθεί σε εκθεσιακό χώρο της Φλώρινας το Δεκέμβριο 2018. Τα έργα όσων δεν λάβουν βραβείο με το τέλος της έκθεσης επιστρέφονται στους δημιουργούς τους.

**ΕΠΙΤΡΟΠΗ ΚΡΙΣΗΣ**

-Γιάννης Ζιώγας, Ζωγράφος, Αναπληρωτής Καθηγητής, ΤΕΕΤ/ΠΔΜ

-Αναστασία Αλευριάδου, Καθηγήτρια Ειδικής Αγωγής ΠΤΝ/ΠΔΜ

-Άγγελος Αντωνόπουλος, Ζωγράφος, Καθηγητής , ΑΣΚΤ